Euroopa Liidu Teataja L 377 , 31/12/1991 Lk 0016 - 0017

Soomekeelne eriväljaanne: Peatükk 3 Köide 40 Lk 0042

Rootsikeelne eriväljaanne: Peatükk 3 Köide 40 Lk 0042



Nõukogu direktiiv, 11. detsember 1991, millega muudetakse direktiive 64/432/EMÜ, 72/461/EMÜ ja 80/215/EMÜ teatavate meetmete kohta seoses suu- ja sõrataudi ja sigade vesikulaarhaigusega (91/687/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: nõukogu 26. juuni 1964. aasta direktiivis 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta, [4] viimati muudetud direktiiviga 91/499 EMÜ, [5] määratleti eelkõige tingimused, mida tuleb täita sigade katkuga seoses ühendusesiseseks kauplemiseks ettenähtud elussigade osas; nõukogu 12. detsembri 1972. aasta direktiivis 72/461/EMÜ ühendusesisest värske lihaga kauplemist mõjutavate tervishoiu probleemide kohta, [6] viimati muudetud direktiiviga 91/266/EMÜ, [7] määratleti tingimused, mida tuleb täita sigade klassikalise katkuga seoses ühendusesiseseks kauplemiseks ettenähtud värske sealiha osas; nõukogu 22. jaanuari 1980. aasta direktiivis 80/215/EMÜ ühendusesisest lihatoodetega kauplemist mõjutavate loomatervishoiu probleemide kohta, [8] viimati muudetud direktiiviga 89/662/EMÜ, [9] määratleti eelkõige tingimused, mida tuleb täita sigade klassikalise katkuga seoses ühendusesiseseks kauplemiseks ettenähtud lihatoodete osas; sigade klassikalise katku tõrjeks kohaldatavad meetmed on järk-järgult parandanud sigade populatsiooni tervislikku seisundit ühenduse territooriumil; üks nimetatud eesmärkidest, nimelt ühenduse territooriumi hoidmine vabana sigade klassikalisest katkust, on suurtel aladel saavutatud ning seda olukorda tuleb arvestada ning sellest tulenevalt muuta direktiive 64/432/EMÜ, 72/461/EMÜ ja 80/215/EMÜ; selles kontekstis on vaja mitte laiendada direktiivi 64/432/EMÜ artiklis 4b ja direktiivi 72/461/EMÜ artiklis 13a sätestatud tagatiste tüüpe ning lõpetada direktiivi 80/215/EMÜ artiklis 10 sätestatud meetmete kohaldamine, ON VASTU VÕTNUD KÄESOLEVA DIREKTIIVI: Artikkel 1 Direktiivi 64/432/EMÜ muudetakse järgmiselt. 1. Artiklis 2: a) sõnad "sigade katk" alapunkti ii punktis j jäetakse välja; b) punktid p, q ja r jäetakse välja. 2. Artiklis 3: a) sõnad "sigade katk" lõike 2 punkti b sissejuhatavas osas jäetakse välja; b) sõnad "sigade katk" lõike 2 punkti b alapunktis i jäetakse välja; c) lõike 2 punkti b alapunkt ii jäetakse välja; d) sõnad "sigade katk" lõike 2 punkti c alapunktis ii jäetakse välja; e) lõike 4 esimene lause asendatakse järgmisega: "4. Lisaks sellele peavad aretamiseks ja tootmiseks ettenähtud sead olema pärit brutselloosivabast karjast." 3. Artiklis 4b asendatakse kuupäev "31. detsember 1991" kuupäevaga "1. juuli 1992". 4. jõustumisega 1. juulist 1992 asendatakse artikkel 4b järgmisega: "Artikkel 4b Lisaks käesolevas direktiivis sigade klassikalise katku kohta sätestatud meetmetele tagab iga liikmesriik, et tema territooriumilt teise liikmesriigi territooriumile saadetavad sead ei ole pärit majandist ega alalt, mille suhtes kohaldatakse piiranguid seoses sigade klassikalise katkuga kooskõlas nõukogu 22. jaanuari 1980. aasta otsusega 80/217/EMÜ, millega kehtestatakse ühenduse meetmed sigade klassikalise katku tõrjeks. [10] 5. F lisa vormide III, V punkt c jäetakse välja. Punktid "d, e, f ja g" muutuvad punktideks "c, d, e ja f". Artikkel 2 Direktiivi 72/461/EMÜ muudetakse järgmiselt. 1. Artikli 13a lõike 3 esimeses lõigus asendatakse "31. detsember 1991" kuupäevaga "1. juuli 1992". 2. Artiklisse 3 lisatakse järgmine punkt: "e) Liha suhtes ei kohaldata piiravaid loomatervishoiu alaseid meetmeid nõukogu 22. jaanuari 1980. aasta direktiivi 80/217/EMÜ sätete alusel, millega kehtestatakse ühenduse meetmed sigade klassikalise katku tõrjeks. [*] EÜT L 47, 21.2.1980, lk 11." Artikkel 3 Direktiivi 80/215/EMÜ artikkel 10 tunnistatakse kehtetuks. Artikkel 4 Liikmesriigid jõustavad käesoleva direktiivi artikli 1 lõike 3 ja artikli 2 lõike 1 järgimiseks vajalikud õigusnormid hiljemalt 1. jaanuaril 1992 ning nimetatud direktiivi ülejäänud sätete järgimise osas hiljemalt 1. juulil 1992. Liikmesriigid teatavad neist viivitamata komisjonile. Kui liikmesriigid kõnealused normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Viitamise viisi näevad ette liikmesriigid. Artikkel 5 Käesolev direktiiv on adresseeritud liikmesriikidele. Brüssel, 11. detsember 1991 Nõukogu nimel eesistuja P. Bukman [1] EÜT C 226, 3.8.1991, lk 20. [2] EÜT C 326, 16.12.1991. [3] Arvamus on esitatud 28. novembril 1991 (Euroopa Ühenduste Teatajas seni avaldamata). [4] EÜT 121, 29.7.1964, lk 1977/64. [5] EÜT L 268, 24.9.1991, lk 107. [6] EÜT L 302, 31.12.1972, lk 28. [7] EÜT L 134, 29.5.1991, lk 45. [8] EÜT L 47, 21.2.1980, lk 4. [9] EÜT L 395, 30.12.1989, lk 13. [10] EÜT L 47, 21.2.1980, lk 11." --------------------------------------------------